ໃນໂອກາດເຂົ້າຮ່ວມກອງປະຊຸມພົບປະນັກທຸລະກິດລາວ-ໄທ 2017, ເມື່ອວັນທີ 16 ມັງກອນນີ້, ທີ່ນະຄອນຫຼວງວຽງຈັນ, ທ່ານ ທອງລຸນ ສີສຸລິດ ນາຍົກລັດຖະມົນຕີໄດ້ແນະນໍາໃຫ້ນັກທຸລະກິດສອງປະເທດຮ່ວມກັນປືກສາຫາລື ແລະ ຫັນມາລົງທຶນໃນ ສປປ ລາວ, ໂດຍສະເພາະ 8 ສາຂາທຸລະກິດ ຄື: 1 ການຂົນສົ່ງ ໂລຈີສຕິກ, 2. ການຄ້າຊາຍແດນ ແລະ ສີນຄ້າ ອຸປະກອນໂພກ-ບໍລີໂພກ, 3. ການທອງທ່ຽວ ແລະ ການບໍລິການ, 4. ການຜະລິດກະສິກໍາ 5. ພະລັງງານ, 6. ການຂຸດຄົ້ນຊັບພະຍາກອນທໍາມະຊາດ, 7. ການເງິນ ແລະ ຕະຫຼາດຫຼັກຊັບ, 8. ການພັດທະນາຕົວເມືອງ ແລະ ອະສັ່ງຫາລິມະຊັບ, ຊຶ່ງເຫັນວ່າ: ປັດຈຸບັນການນໍາເຂົ້າສີນຄ້າຈາກໄທມາລາວມີມູນຄ່າສູງເຖິງ 4,2 ຕື້ໂດລາ ສະຫະລັດ, ກວມເອົາ 60,9% ຂອງຈໍານວນນໍາເຂົ້າທັງໝົດ, ສ່ວນການສົ່ງອອກຂອງລາວໄປຫາໄທແມ່ນ 1,2 ຕື້ໂດລາສະຫະລັດ…
ໃນຕົ້ນເດືອນທັນວານີ້ ທີ່ຫ້ອງວ່າການປົກຄອງເມືອງຈຳພອນ ແຂວງສະຫວັນນະເຂດໄດ້ຈັດກອງປະຊຸມປິດສະຫຼຸບ ແລະ ຖອດຖອນບົດຮຽນໃນການຂຶ້ນທະບຽນທີ່ດິນ ແລະ ອອກໃບຕາດິນພາຍໃຕ້ການເປັນປະທານຂອງ ທ່ານ ພູທອນ ຍອດບຸນເຮືອງ ຫົວໜ້າພະແນກຊັບພະຍາກອນ ແລະ ສິ່ງແວດລ້ອມ ແຂວງສະຫວັນນະເຂດ ແລະ ທ່ານ ສຸທິ ຜິວສຸລິຍະມາດເຈົ້າເມືອງຈຳພອນ, ມີບັນຄະນະປະສານງານຂັ້ນສູນກາງ, ຂັ້ນແຂວງ, ຂັ້ນເມືອງ ແລະ ພາກສ່ວນກ່ຽວຂ້ອງເຂົ້າຮ່ວມ. ໃນພິທີທ່ານ ຄຳກ້ານ ຊຸມພົນພັກດີ ຮອງຫົວໜ້າຫ້ອງການຊັບພະຍາກອນ ແລະ ສິ່ງແວດລ້ອມ ເມືອງຈຳພອນໄດ້ຜ່ານບົດສະຫຼຸບການຈັດຕັ້ງປະຕິບັດວຽກງານສຳຫຼວດ-ວັດແທກເພື່ອຂຶ້ນທະບຽນ ແລະ ອອກໃບຕາດິນໃຫ້ຮູ້ວ່າ: ຜ່ານການຈັດຕັ້ງປະຕິບັດວຽກງານສຳຫຼວດ-ວັດແທກເພື່ອຂຶ້ນທະບຽນ ແລະ ອອກໃບຕາດິນໃຫ້ແກ່ເຈົ້າຂອງສິດນຳໃຊ້ທີ່ດິນໂດຍຮ່ວມມືກັບໂຄງການຄ້ຳປະກັນສະບຽງອາຫານປູກເຂົ້າເປັນສິນຄ້າເພື່ອສົ່ງອອກຂອງເມືອງຈຳພອນຊຶ່ງປະກອບມີບ້ານເປົ້າໝາຍ 5 ບ້ານຄື: ບ້ານທວດ, ບ້ານວັງເມົາ, ບ້ານສະຄືນເໜືອ, ບ້ານສະຄືນໃຕ້ ແລະ ບ້ານທ່າມ່ວງການຈັດຕັ້ງປະຕິບັດແຕ່ຕົວຈີງເລີ່ມແຕ່ເດືອນກັນຍາ 2016 ພະຈິກ 2016 ວັດແທກ ແລະ ສືບສວນການນຳໃຊ້ທີ່ດິນຢູ່ບ້ານທວດ ແລະ ບ້ານວັງເມົາ, ມີຈຳນວນຕອນດິນທັງໝົດ 296 ຕອນ ມີຕອນໃຫຍ່ສາມາດເປັນຕອນເພີ່ມຕື່ມອີກເທົ່າ…